PATVIRTINTA

Palangos lopšelio – darželio „Sigutė“ direktoriaus

2021 m. spalio 26 d. įsakymo Nr. V1V-27

**PALANGOS LOPŠELIO – DARŽELIO „SIGUTĖ“**

**MOKYTOJO PADĖJĖJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Palangos lopšelio – darželio „Sigutė“ (toliau – Mokykla) mokytojo padėjėjo pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.
2. Pareigybės grupė – kvalifikuotas darbuotojas; pareigybės lygis – C.
3. Mokytojo padėjėjas tiesiogiai pavaldus Mokyklos direktoriaus pavaduotojui ūkio reikalams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialius reikalavimus:
	1. turi turėti ne mažesnį kaip vidurinį išsilavinimą ir (ar) įgytą profesinę kvalifikaciją.
	2. gebėti bendrauti su mokiniais, turėti žinių apie jų sutrikimų specifiką;
	3. gebėti dirbti su mokiniais padedant jiems įsisavinti mokomąją medžiagą, atlikti mokytojo skirtas užduotis, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta kompensacine technika ir mokymo bei kompensacinėmis priemonėmis;
	4. gebėti bendradarbiauti ir dirbti komandoje su mokytoju, specialiuoju pedagogu, logopedu, psichologu, socialiniu pedagogu ir mokinio tėvais (globėjais, rūpintojais);
	5. mokėti naudotis informacinėmis technologijomis;
	6. mokėti lietuvių kalbą, kurios mokėjimo lygis turi atitikti Lietuvos Respublikos Vyriausybės nutarimu patvirtintus Valstybinės kalbos mokėjimo kategorijų reikalavimus, būti išklausęs lietuvių kalbos kultūros kursus pagal Lietuvos Respublikos švietimo ir mokslo ministro patvirtintą Mokytojų, mokyklų vadovų, jų pavaduotojų ugdymui bei skyrių vedėjų lietuvių kalbos kultūros mokymo programą (arba būti išklausęs ne mažesnės apimties (22 valandų arba 1 studijų kredito) dalyko studijų metu) (*netaikoma lietuvių kalbos ir literatūros mokytojams*); taikyti taisyklingos lietuvių kalbos, kalbos kultūros normų reikalavimus, sklandžiai ir argumentuotai dėstyti mintis žodžiu ir raštu;
	7. būti pasitikrinęs sveikatą ir turėti galiojančią asmens medicininę knygelę;
	8. gebėti užtikrinti ugdomų mokinių saugumą, emociškai saugią mokymosi aplinką, reaguoti į smurtą ir patyčias;

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Mokytojo padėjėjas vykdo šias funkcijas:
	1. dirba su mokiniu (mokinių grupe) viso ugdomojo proceso metu,
	2. padeda orientuotis ir judėti aplinkoje, susijusioje su ugdymu (si), Mokykloje ir už jos ribų ugdomosios veiklos metu;
	3. padeda apsitarnauti, pavalgyti, pasirūpinti asmens higiena;
	4. padeda įsitraukti į ugdomąją veiklą ir pagal galimybes joje dalyvauti:
		1. paaiškina mokytojo skirtas užduotis ir talkina jas atliekant;
		2. padeda perskaityti ar perskaito tekstus, skirtus mokymuisi;

5.4.4. padeda tinkamai naudotis ugdymui skirta kompensacine technika ir mokymo bei kompensacinėmis priemonėmis;

5.4.5. padeda atlikti kitą su ugdymu (si), savitarna, savitvarka, maitinimu (si) susijusią veiklą;

5.5. bendradarbiaudamas su mokytoju, specialiuoju pedagogu, logopedu ir kitais su mokiniu (mokinių grupe) dirbančiais specialistais, numato ugdymo tikslų ir uždavinių pasiekimo būdus bei pagalbos mokiniams teikimo metodus ir juos taiko.

5.6. padeda mokytojui parengti ir/ar pritaikyti mokiniui (mokinių grupei) reikalingą mokomąją medžiagą.

**IV SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ IR ATSKAITOMYBĖ**

6. Šias pareigas einantis darbuotojas atsako už:

6.1. savalaikį ir tinkamą Mokyklos direktoriaus įsakymų, nurodymų ir pavedimų, pareigų, apibrėžtų darbo tvarkos taisyklėse, darbo sutartyje, pareigybės aprašyme, bei saugos ir sveikatos darbe, gaisrinės saugos reikalavimų vykdymą;

6.2. asmens duomenų apsaugą, konfidencialumą, viešos informacijos apie Mokyklos veiklą skelbimą teisės aktų nustatyta tvarka;

6.3. emociškai saugios aplinkos Mokykloje puoselėjimą, reagavimą į smurtą ir patyčias pagal Mokyklos nustatytą tvarką;

7. Mokytojo padėjėjas už savo pareigų nevykdymą ar netinkamą vykdymą ar dėl jo kaltės padarytą materialinę žalą atsako Lietuvos Respublikos įstatymų nustatyta tvarka.

SU PAREIGYBĖS APRAŠYMU SUSIPAŽINAU IR ĮSIPAREIGOJU VYKDYTI:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)